[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 13.5.2008

COM(2008)242 окончателен

Предложение за

РЕШЕНИЕ НА СЪВЕТА

за сключването на споразумение под формата на размяна на писма относно временното прилагане на Протокола за определяне на риболовните възможности и финансовото участие, предвидени в Споразумението за партньорско сътрудничество в областта на рибарството между Европейската общност и Ислямска република Мавритания, за периода от 1 август 2008 г. до 31 юли 2012 г.

(представена от Комисията)

ОБЯСНИТЕЛЕН МЕМОРАНДУМ

На 13 март 2008 г. Общността и Ислямската република Мавритания договориха и парафираха протокол, който определя риболовните възможности и финансовото участие, предвидени в Споразумението за партньорско сътрудничество в областта на рибарството между Европейската общност и Ислямска република Мавритания.

Протоколът е сключен за период от четири години. Влиза в сила от датата, на която страните взаимно се уведомят за изпълнението на необходимите за целта процедури. Прилага се от 1 август 2008 г. Той заменя протокола, определящ риболовните възможности и финансовото участие, в сила от 1 август 2006 г. до 31 юли 2008 г. и продължим с мълчаливо съгласие между страните до 31 юли 2012 г.

Позицията на Комисията по време на преговорите беше основана също и на направената оценка за степента на използване на предишния протокол. Така този нов протокол предвижда намаляване на риболовните възможности в сравнение с протокола в сила от 1 август 2006 г. до 31 юли 2008 г., като по този начин отразява намалените нужди на европейския флот и най-новите научни изследвания. Възможностите за риболов на главоноги бяха намалени с 25 %, за риболов на дънни видове - от 10 % на 50 % и с 43 % за риболов на дребни пелагични видове, намалявайки общия тонаж от сегашните 440 000 тона годишно на 250 000 на година.

Благодарение на засилената секторна подкрепа настоящият протокол има за цел укрепването на икономическата интеграция на сектора за рибарство чрез поощряване на инвестициите, включително и от страна на европейски предприятия, в риболовния сектор на Мавритания.

На основата на секторната стратегия за риболова, определена от съставеното след демократичните избори през месец март 2007 г. ново правителство на Мавритания, настоящите приоритети на риболовната политика в Мавритания за осъществяване на целите и съответните годишно и многогодишно планиране ще бъдат посочени в едно бъдещо споразумение с цел осигуряването на устойчиво и отговорно управление на сектора.

Финансовото участие, определено в протокола, е 86 милиона EUR за първата година, 76 милиона EUR за втората година, 73 милиона EUR за третата година и 70 милиона EUR за четвъртата година. От това финансово участие за финансова подкрепа на провеждането на национална политика в областта на рибарството ще бъдат предназначени 11 милиона EUR през първата година, 16 милиона EUR през втората година, 18 милиона EUR през третата година и 20 милиона EUR - през четвъртата година, от които 1 милион EUR на година са за подкрепа на Националния парк Banc d'Arguin (PNBA).

Предвидените в Споразумението риболовни възможности са определени в единадесет категории. Условията за всеки лицензионен период са следните:

- ракообразни (с изключение на омари): максимален разрешен капацитет 9570 брутен тонаж (GT),

- траулери и кораби за риболов на черна мерлуза с парагади: максимален разрешен капацитет 3 240 GT.

- дънен риболов – кораби, които не са траулери и извършващи риболов на риба, различна от черната мерлуза: максимален разрешен капацитет 1162 GT.

- траулери за дънен риболов – за дънни видове, различни от черната мерлуза, главоноги и ракообразни: максимален разрешен капацитет 375 GT.

- Главоноги: максимален разрешен капацитет 13 950 GT за 32 лицензии.

- Омари и морски раци: максимален разрешен капацитет 300 GT за всяка една категория.

- риболов на риба тон: максимум 22 лицензии за сейнери и 22 за кораби, съоръжени с въдици и кораби за риболов с парагади.

- дребни пелагични видове (пелагични хладилни траулери): 17 лицензии.

- дребни пелагични видове (пелагични кораби без охладители): максимален разрешен капацитет 15 000 GT.

Плащанията, извършвани от корабособствениците, са определени за всяка категория. Общата сума на вноската, платима от корабособствениците пряко на Мавритания, възлиза на около 15 000 000 EUR годишно.

В очакване на окончателното му влизане в сила, Комисията предлага Споразумението под формата на размяна на писма относно временното прилагане на протокола да бъде прието с решение на Съвета.

Предложението за регламент на Съвета относно сключването на новия протокол подлежи на отделна процедура.

Предложение за

РЕШЕНИЕ НА СЪВЕТА

за сключването на споразумение под формата на размяна на писма относно временното прилагане на Протокола за определяне на риболовните възможности и финансовото участие, предвидени в Споразумението за партньорско сътрудничество в областта на рибарството между Европейската общност и Ислямска република Мавритания, за периода от 1 август 2008 г. до 31 юли 2012 г.

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по-специално, член 300, параграф 2 във връзка с член 37 от него,

като взе предвид предложението на Комисията,

като има предвид, че:

1. Общността и Ислямска република Мавритания имат сключено споразумение за партньорско сътрудничество в областта на рибарството. Това споразумение бе одобрено с Регламент (ЕО) № 1801/2006 на Съвета[1] и влезе в сила на 5 декември 2006 г.

2. Общността и Ислямска република Мавритания договориха и парафираха протокол, определящ риболовните възможности и финансовото участие, предвидени в Споразумението за партньорско сътрудничество за периода от 1 август 2008 г. до 31 юли 2012 г.

3. Посоченият протокол заменя предходния протокол, одобрен с Регламент (EО) № 1801/2006.

4. От основно значение е новият протокол да започне да се прилага възможно най-бързо, за да не се прекъсват риболовните дейности на съдовете на Общността. Двете страни парафираха в тази връзка споразумение под формата на размяна на писма във връзка с временното прилагане на парафирания протокол, считано от 1 август 2008 г.

5. Общността има интерес да одобри Споразумението под формата на размяна на писма.

6. Необходимо е да се определи формулата за разпределение на риболовните възможности между държавите-членки,

РЕШИ:

Член първи

Споразумението под формата на размяна на писма относно временното прилагане на Протокола за определяне на риболовните възможности и финансовото участие, предвидени в Споразумението за партньорско сътрудничество в областта на рибарството между Европейската общност и Ислямска република Мавритания за периода от 1 август 2008 г. до 31 юли 2012 г., се одобрява от името на Общността.

Текстът на Споразумението под формата на размяна на писма е приложен към настоящото решение.

Член 2

1. Риболовните възможности, определени в протокола, подлежат на разпределение сред държавите-членки, както следва:

Риболовна категория | Бруто тонаж (GT) или максимален брой лицензии за даден лицензионен период | Държава-членка | Бруто тонаж (GT), лицензии или таван на годишния улов за държава-членка |

Категория 1: Риболовни кораби, специализирани за улов на ракообразни, различни от омар и рак. | 9 570 GT | Испания | 7313 GT |

Италия | 1371 GT |

Португалия | 886 GT |

Категория 2: Траулери за черна мерлуза и кораби за риболов чрез дънни парагади. | 3 240 GT | Испания | 3240 GT |

Категория 3: Риболовни кораби, специализирани за улов на дънни видове, различни от черна мерлуза посредством риболовни уреди, различни от тралове | 1162 GT | Испания | 1162 GT |

Категория 4: Хладилни пелагични траулери за улов на дънни видове | 375 GT | Гърция | 375 GT |

Категория 5: Главоноги. | 13 950 GT 32 лицензии | Испания | 24 лицензии |

Италия | 4 лицензии |

Португалия | 1 лицензия |

Гърция | 3 лицензии |

Категория 6: Омари | 300 GT | Португалия | 300 GT |

Категория 7 Хладилни сейнери за риба тон. | 22 лицензии | Испания | 17 лицензии |

Франция | 5 лицензии |

Категория 8: Кораби за улов на риба тон, с въдици и кораби за риболов с повърхностни парагади | 22 лицензии | Испания | 18 лицензии |

Франция | 4 лицензии |

Категория 9: Пелагични хладилни траулери | 17 лицензии за референтен тонаж от 250 000 тона |

Категория 10: Улов на раци | 300 GT | Испания | 300 GT |

Категория 11: Пелагични кораби без охладители | 15 000 GT месечно, усреднени за годината |

2. Съгласно протокола неизползваните по категория 11 риболовни възможности (пелагични кораби без охладители) могат да бъдат използвани по категория 9 (пелагични хладилни траулери) в размер на максимум 20 лицензии на месец.

3. По отношение на категория 9 (пелагични хладилни траулери), Комисията, след приемане на годишен риболовен план, изготвен от държавите-членки с посочени в него заявления за всеки кораб, предоставя заявленията за лицензии на мавританските власти, информира ги за намерението си да използва или да не използва допълнителната квота от 50 000 тона над референтните 250 000 тона и при необходимост заявява увеличението на допълнителната квота с 50 000 тона. В годишния риболовен план се уточняват месеците на дейност на всеки кораб и очакваният месечен улов. През първата година на прилагане на протокола риболовните планове се предоставят на Комисията най-късно до 15 октомври 2008 г. От 2009 г. нататък плановете трябва да бъдат предоставяни на Комисията най-късно до 31 януари всяка година.

В случай, че заявленията за лицензии за категория 9 (пелагични хладилни траулери) надвишават броя на максимално разрешените за съответния период, Комисията предоставя на мавританските власти приоритетно заявленията на кораби, използвали най-често лицензии през последните шест месеца преди депозирането на тези заявления.

4. Относно категория 11 (пелагични кораби без охладители) Комисията предоставя на мавританските власти заявленията за лицензии след приемането на годишен риболовен план, предоставен от държавите-членки, като посочва подробно заявленията от всеки кораба. Този план се изпраща на Комисията не по-късно от 1 декември на предходната година. В него се уточнява тонажът GT, планиран за всеки месец дейност.

В случай, че заявленията са за повече от 15 000 GT на месец средно за годината, решението се взима въз основа на риболовните планове, , посочени в алинея първа.

Член 3

1. Управлението на риболовните възможности се провежда в пълно съответствие с член 20 от Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството[2].

2. Ако заявленията за лицензии от държавите-членки, посочени в член 2, не покриват всички риболовни възможности, заложени в протокола, Комисията може да вземе предвид заявлението за лицензии, подадени от всяка друга държава-членка.

Член 4

Държавите-членки, чиито плавателни съдове извършват риболов по силата на настоящото споразумение, уведомяват Комисията за количеството на улова от мадагаскарската риболовна зона, съгласно условията, предвидени в Регламент (ЕО) № 500/2001 на Комисията от 14 март 2001 г. за установяването на подробни правила за прилагане на Регламент (ЕИО) № 2847/93 на Съвета по отношение контрола на улова на риболовните кораби на Общността в териториалните води на трети страни и в открито море [3].

Член 5

Председателят на Съвета е упълномощен да посочи лица, оправомощени за подписване на Споразумението под формата на размяна на писма с оглед правното обвързване на Общността.

Съставено в Брюксел, на

За Съвета:

Председател

Приложение

Споразумение под формата на размяна на писма относно временното прилагане на протокола, определящ риболовните възможности и финансовото участие, предвидени в Споразумението за партньорско сътрудничество в областта на рибарството между Европейската общност и Ислямска република Мавритания, за периода от 1 август 2008 г. до 31 юли 2012 г.

А. Писмо от правителството на Ислямска република Мавритания:

Уважаеми господине,

Радвам се, че преговарящите от Ислямска република Мавритания и Европейската общност стигнаха до консенсус около преразглеждането на протокола, определящ риболовните възможности и финансовото участие, предвидени от Споразумението за партньорско сътрудничество в областта на рибарството между Ислямска република Мавритания и Европейската общност за периода от 1 август 2008 г. до 31 юли 2012 г.

Като положително следствие от предходния протокол, резултатът от тези преговори ще заздрави нашите отношения в областта на рибарството и ще установи истинска рамка за партньорство, с оглед на развиването на една устойчива и отговорна политика в областта на рибарството в мавритански води, а също и по-добра икономическа интеграция на операторите на Общността, развиващи риболовна дейност в Мавритания.

С оглед на това Ви предлагам да започнем паралелно провеждане на процедурите по одобрение и ратифициране на текстовете на протокола и неговите приложения съобразно действащите в Ислямска република Мавритания и Европейската общност процедури за влизането им в сила.

Като се позовавам на протокола, парафиран на 13 март 2008 г. в Брюксел за определяне на риболовните възможности и финансовото участие за периода от 1 август 2008 г. до 31 юли 2012 г., имам честта да Ви информирам, че правителството на Ислямска република Мавритания е готово да прилага този протокол с временен статут от 1 август 2008 г., докато очаква неговото влизане в сила, съгласно член 14 от протокола, при условие че Европейската общност е склонна да стори същото.

Европейската общност ще се постарае да ускори в максимална степен процедурите си за приемане на протокола и неговите приложения с оглед на възможностите да извърши превода на първия транш от финансовото участие, определено в член 2 на протокола, във възможно най-кратки срокове и във всеки случай преди 31 август 2008 г.

Ще Ви бъда благодарен, ако потвърдите съгласието на Европейската общност по отношение на това временно прилагане.

Приемете, господине, най-дълбокото ми почитание.

За правителството на Ислямска република Мавритания

Б. Писмо от Европейската общност

Уважаеми господине,

Имам честта да потвърдя получаването на Вашето писмо със следното съдържание:

„Уважаеми господине,

Радвам се, че преговарящите от Ислямска република Мавритания и Европейската общност стигнаха до консенсус около преразглеждането на протокола, определящ риболовните възможности и финансовото участие, предвидени от Споразумението за партньорско сътрудничество в областта на рибарството между Ислямска република Мавритания и Европейската общност за периода от 1 август 2008 г. до 31 юли 2012 г.

Като положително следствие от предходното споразумение, резултатът от тези преговори ще заздрави нашите отношения в областта на рибарството и ще установи истинска рамка за партньорство, с оглед на развиването на една устойчива и отговорна политика в областта на рибарството в мавритански води, а също и по-добра икономическа интеграция на операторите на Общността, развиващи риболовна дейност в Мавритания.

С оглед на това, Ви предлагам да започнем паралелно провеждане на процедурите по одобрение и ратифициране на текстовете на Споразумението, протокола, приложението и неговите допълнения, съобразно действащите в Ислямска република Мавритания и Европейската общност процедури за влизане в сила.

Като се позовавам на протокола, парафиран на 13 март 2008 г. в Брюксел за определяне на риболовните възможности и финансовото участие за периода от 1 август 2008 г. до 31 юли 2012 г., имам честта да Ви информирам, че правителството на Ислямска република Мавритания е готово да прилага този протокол с временен статут от 1 август 2008 г., докато очаква неговото влизане в сила, съгласно член 14 от протокола, при условие че Европейската общност е склонна да стори същото.

Европейската общност ще се постарае да ускори в максимална степен процедурите си за приемане на протокола и неговите приложения с оглед на възможностите да извърши превода на първия транш от финансовото участие, определено в член 2 на протокола, във възможно най-кратки срокове и във всеки случай преди 31 август 2008 г.

Ще Ви бъда благодарен, ако потвърдите съгласието на Европейската общност по отношение на това временно прилагане.

Приемете, господине, най-дълбокото ми почитание.

За правителството на Ислямска република Мавритания“

Имам честта да потвърдя съгласието на Европейската общност по отношение на това временно прилагане.

За Европейската общност:

ПРОТОКОЛ

за определяне на риболовните възможности и финансовото участие, предвидени в Споразумението за партньорско сътрудничество в областта на рибарството между Европейската общност и Ислямска република Мавритания за периода от 1 август 2008 г. до 31 юли 2012 г.

Член 1 Период на прилагане и риболовни възможности

1. От 1 август 2008 г. и за период от четири години в приложената към настоящия протокол таблица се определят предоставените в съответствие с членове 5 и 6 от Споразумението риболовни възможности. Тези възможности съставляват част от общото риболовно усилие, посочено в приложение ІІІ и определено от мавританските власти на основата на съществуващите и периодично осъвременявани научни становища.

2. Параграф 1 се прилага при условията на членове 4 и 5 от настоящия протокол.

3. В прилагане на член 6 от Споразумението корабите, плаващи под флаг на държава-членка на Европейската общност, могат да извършват риболовни дейности в риболовната зона на Мавритания само ако притежават лицензия за риболов, издадена в рамките на настоящия протокол и съобразно условията, описани в приложенията към настоящия протокол.

Член 2Финансово участие – Начини на плащане

1. Финансовото участие, посочено в член 7 на Споразумението, е определено на 86 милиона EUR за първата година, 76 милиона EUR за втората година, 73 милиона EUR за третата година и 70 милиона EUR за четвъртата година[4]. От тези суми за финансова подкрепа на провеждането на национална политика по отношение на рибарството се използват 11 милиона EUR през първата година, 16 милиона EUR през втората година, 18 милиона EUR през третата година и 20 милиона EUR през четвъртата година, както е предвидено в член 7, параграф 1б на Споразумението, от които 1 милион EUR на година са за подкрепата на Националния парк Banc d'Arguin (PNBA).

2 В случай, че общият тонаж от 250 000 тона за категория 9 „Пелагични хладилни траулери“ бъде надхвърлен за период от една година, Общността заплаща допълнителна вноска от 40 EUR на тон улов.

3. Параграф 1 се прилага при условията на членове 4, 5, 6, 7, 10 и 13 от настоящия протокол.

4. Заплащането на финансовото участие от страна на Общността се извършва най-късно до 31 август 2008 г. за първата година и най-късно до 1 август за следващите години.

5. Финансовото участие се превежда по специална банкова сметка на дирекция „Държавно съкровище“ на Ислямска република Мавритания, открита в Централната банка на Мавритания, чиито детайли се посочват от Министерството.

6. При условие на разпоредбите на член 6 от настоящия протокол бюджетното предоставяне на финансовото участие и подкрепата за Националния парк Banc d'Arguin (PNBA) се решава в рамките на Закона за финансите на Мавритания и е от изключителната компетентност на мавританската държава.

Член 3Научно сътрудничество

1. Двете страни се задължават да насърчават отговорния риболов в мавританските риболовни зони въз основа на принципите за устойчиво управление.

2. За срока на настоящия протокол двете страни си сътрудничат, за да разгледат по-задълбочено определени въпроси във връзка с измененията в състоянието на ресурсите в риболовните зони на Мавритания; за целта най-малко веднъж годишно се провежда среща на съвместния научен комитет в съответствие с член 4, параграф 1 от споразумението. По искане на една от страните и в случай на необходимост по смисъла на настоящия протокол могат да бъдат свиквани и други заседания на съвместния научен комитет.

3. За да приемат при необходимост и по взаимно съгласие мерки, целящи устойчивото управление на рибните ресурси, въз основа на заключенията от работата на съвместния научен съвет и с оглед на най-добрите съществуващи научни становища, двете страни провеждат консултации в смесената комисия, предвидена в член 10 на Споразумението.

4. Пълномощията на съвместния научен комитет включват също и следните дейности:

a) изготвяне на годишен научен доклад относно местата за извършване на риболов, предмет на настоящото споразумение;

б) определяне и провеждане на годишна програма по специфичните научни въпроси с цел подобряване разбирането за състоянието на ресурсите и развитието на екосистемите;

в) проучване по одобрена с консенсус в комитета процедура на възникващите по време на изпълнението на настоящото споразумение научни въпроси;

г) осъществяване при необходимост на експериментални риболовни кампании, имащи за цел да определят риболовните възможности и вариантите за експлоатация, гарантиращи опазването на ресурсите и тяхната екосистема.

Член 4Преразглеждане на риболовните възможности

1. Риболовните възможности, посочени в член 1 от настоящия протокол, могат да бъдат увеличени по взаимно съгласие в степента, в която заключенията на съвместния научен комитет, предвиден в член 4, параграф 1 от Споразумението, потвърдят, че съответното увеличение няма да окаже отрицателно въздействие върху устойчивото управление на мавританските ресурси. В такъв случай финансовото участие, предвидено в член 2, параграф 1 от настоящия протокол, се увеличава пропорционално и на принципа pro rata temporis . Същевременно общият размер на финансовото участие, заплащано от Европейската общност, не може да надвишава удвоения размер на сумата, посочена в член 2, параграф 1 от настоящия протокол, и тази сума остава пропорционална на увеличаването на риболовните възможности.

2. Обратно, ако страните се договорят да приемат мерките, предвидени в член 3, параграф 3 от настоящия протокол за намаляване на риболовните възможности, посочени в член 1 от настоящия протокол, финансовото участие се намалява пропорционално и на принципа pro rata temporis . Без да се нарушават разпоредбите на член 6, финансовото участие може да бъде временно преустановено от страна на Европейската общност, в случай че нито една от предвидените в настоящия протокол риболовни възможности не може да бъде развита.

3. Разпределението на риболовните възможности между различните категории кораби също може да подлежи на преразглеждане по взаимно съгласие между страните и съобразно всички евентуални препоръки на съвместния научен комитет по въпросите на управлението на запасите, които биха могли да бъдат засегнати от това преразпределение. Страните се споразумяват да коригират съответния размер на финансовото участие, ако преразпределението на риболовните възможности го налага.

4. Преразглеждането на риболовните възможности, предвидени в параграфи 1, 2 и 3 по-горе, се решават по взаимно съгласие на двете страни в рамките на смесената комисия, предвидена в член 10 от Споразумението.

Член 5Проучвателен риболов

1. Страните могат да провеждат съвместно кампании за проучвателен риболов в риболовните зони на Мавритания след одобрение на съвместния научен комитет, предвиден в член 4 от Споразумението. За тази цел те провеждат консултации по искане на една от страните и определят, конкретно за всеки случай, новите ресурси, условията и другите съответни параметри.

2. Разрешенията за проучвателен риболов се издават за извършване на опити, за максимален период от шест месеца и в съответствие с разпоредбите на член 6, параграф 2 от Споразумението. За издаването им се заплаща допълнителна такса.

3. Когато страните достигнат до заключението, че проучвателният риболов е постигнал положителни резултати за опазването на екосистемите и на съхранението на морските биологични ресурси, на корабите от Общността могат да бъдат предоставени нови риболовни възможности в съответствие с процедурата за преразглеждане по взаимно съгласие, предвидена в член 4 от настоящия протокол и до изтичане действието на протокола, както и в съответствие с разрешеното усилие. Финансовото участие ще бъде увеличено в съответствие с разпоредбите на член 4.

4. Проучвателният риболов се осъществява в тясно сътрудничество с Мавританския институт за океанографски изследвания (МИОИ). В този случай МИОИ взема решение за състава на изследователския екип и за наблюдателите, които ще бъдат качени на борда, като разходите им са за сметка на корабособственика. Данните, придобити по време на проучвателния риболов, са предмет на отчет, изготвен от МИОИ и представен на Министерството.

5. Реализираният улов по време на проучвателния риболов е собственост на корабособственика. Забранен е уловът на видове с размер по-малък от определения, както и на видове, чието задържане на борда и търговията с които не е разрешена от нормативната уредба на Мавритания.

6. Освен ако двете страни заедно не решат противното по взаимно съгласие, корабите, опериращи в режим на проучвателен риболов, разтоварват целия си улов в Мавритания.

Член 6Принос на споразумението за партньорско сътрудничество за провеждане на секторна политика по рибарство в Мавритания

1. Финансовата подкрепа, посочена в член 7, параграф 1, буква б) от Споразумението възлиза на 11 милиона EUR за първата година, 16 милиона EUR за втората година, 18 милиона EUR за третата година и 20 милиона EUR за четвъртата година, съгласно член 2, параграф 1 от настоящия протокол. Тази финансова подкрепа съдейства за развитието и провеждането на Национална стратегия за устойчиво развитие на мавританския сектор на рибарството с цел изграждането на устойчив и отговорен риболов в нейни води, и в хармония със стратегическите цели за опазване на рибните ресурси, както и за по-добро интегриране на сектора към националната икономика, а именно областите на интервенция, посочени в параграф 3 по-долу и чийто списък с показатели е включен в приложение IV, както и подкрепата за Националния парк Banc d'Arguin.

2. Управлението на съответната сума за финансова подкрепа, посочена в параграф 1 по-горе, се извършва от Мавритания и се основава на взаимното постигане на съгласие от двете страни при определяне на целите за изпълнение, съответното планиране и на показателите за оценка на изпълнението.

3. Без да се накърняват определените от двете страни цели и в съответствие с приоритетите на Национална стратегия за устойчиво развитие на мавританския сектор на рибарството и за да осигурят устойчиво и отговорно управление на ресурсите, за да насърчат развитието на сектора, двете страни се договарят да съсредоточат своите усилия:

В рамките на развитието на сектор „Рибарство“ и оптимизиране на добива – върху следните цели:

- провеждане на планове за развитие на сектора рибарство (октоподи, скариди и др.),

- укрепване на научните изследвания в областта на рибните ресурси и океанографията,

- укрепване на институцията на наблюдателите,

- контрол и коригиране на капацитетите,

- развитие на нови рибни полета (сардини, аншоа и др.).

В рамките на нарастване на икономическото и социалното въздействие на сектора – върху следните цели:

- развитие на инфраструктурата и пристанищните услуги,

- стандартизиране и насърчаване на качеството, а именно подобряване на санитарните условия при производството на рибни продукти и засилване капацитета за контрол на компетентните мавритански власти,

- насърчаване на частните инвестиции в сектора най-вече чрез подновяване и модернизация на производственото оборудване, насърчаване на общата конкуренция и на сравнителните предимства,

- развитие на нестопанския морски риболов, вътрешния риболов и на аквакултурите.

В рамките на опазването на морската екосистема, местообитанията и крайбрежната зона – върху следните цели:

- съхранение на морската екосистема и водните местообитания,

- укрепване на капацитетите за диагностициране и борба със замърсяването на морето.

В рамките на реформата на правната и институционалната рамка – върху следните цели:

- укрепване на институционалния капацитет на Министерството на риболова и на неговите подчинени структури,

- подобряване на правната рамка по отношение извършването на риболовни дейности и на институционалната среда на сектора.

Член 7Подробни правила за провеждане на подкрепата за секторната политика за рибарство в Мавритания

1. Без да се накърняват разпоредбите на параграф 3, член 6 от настоящия протокол, Европейската общност и Министерството се споразумяват чрез предвидената в член 10 от Споразумението смесена комисия, основавайки се на насоките, посочени в приложение ІV и от момента на влизане в сила на настоящия протокол за следното:

a) a) годишните и многогодишните насоки за провеждането на приоритетите на мавританската политиката по рибарство, посочени в член 6 по-горе и целящи създаването на устойчив и отговорен риболов, а именно тези, посочени в член 6, параграф 3;

б) годишни и многогодишни цели за изпълнение, както и критерии и показатели за използване с оглед оценяване на резултатите, които се постигат всяка година.

2. Всяка промяна на насоките, целите, и на тези критерии и показатели на оценка се одобрява в смесената комисия от двете страни.

3 В приемственост на тези цели и на насоките, определени и осъществявани с Протокол 2006/2008, който е в сила до 31 юли 2008 г., не по-късно до 1 март ежегодно на Европейската общност се предоставя многогодишен план по календарни години за секторна подкрепа, осъществявана от настоящия протокол.

Относно първата година на прилагане на настоящия протокол, многогодишното планиране и годишното оказване на подкрепа от страна на Мавритания за сектора, посочена в член 6, параграф 1 от настоящия протокол, не по-късно от 1 март се съобщава на Европейската общност в момента на одобряването от смесената комисия на насоките, целите, критериите и показателите за оценка.

Секторната подкрепа е предмет на съвместен преглед в средата на периода, през месец юни, относно постигнатите показатели на резултатите за текущата календарна година и на окончателен съвместен преглед през месец януари на следващата година относно постигнатите показатели на резултатите. Освен това Мавритания предоставя най-късно до 30 октомври на съответната година предназначения за сектора бюджет, предвиден от Закона за финансите за следващата година.

4. За подготовката на тези съвместни прегледи Министерството предава на Комисията, най-късно до един месец преди провеждането на съвместния преглед в средата на периода и на окончателния съвместен преглед, съответно предварителен и окончателен годишен отчет за получените резултати, както и за възможните установени трудности и предложените коригиращи и догонващи мерки.

Комисията си запазва правото да изисква от мавританските власти всякакви допълнителни сведения по тези резултати с цел да предприеме консултации с мавританските власти в рамките на смесената комисия, посочена в член 10 от Споразумението, за приемане на коригиращи мерки, които да позволят достигането на набелязаните цели.

Член 8 Икономическа интеграция на операторите от Общността в сектора на рибарство в Мавритания

1. Двете страни се задължават да насърчават икономическата интеграция на операторите от Общността в целия сектор на рибарството в Мавритания. В тази връзка двете страни извършват заедно обективни оценки на ограниченията, свързани с частните инвестиции в сектора на рибарството в Мавритания през 2008 г. с цел да начертаят възможни насоки за насърчаване на инвестирането, като вземат предвид развиването на инфраструктурата за корабно разтоварване, стандартизирането и модернизацията на средствата за производство и насърчаване на цялата търговия с рибни продукти, както и мерките за подобряване на правната и институционалната среда на сектора и неговата конкурентоспособност.

2. Двете страни се споразумяват да създадат съвместна група за размисъл с цел периодично разглеждане на въпросите, свързани с насърчаването на частните инвестиции в мавританския сектор за рибарство, а именно – улесняване на установяването на частни европейски предприятия, създаването на смесени дружества между мавритански и европейски оператори, както и на изработването на подходящи формули за публично-частно партньорство. Тази група за размисъл може да изготви специфичен годишен план за действие и по взаимно съгласие да проследи изпълнението му особено в рамките на приноса на Споразумението за партньорско сътрудничество при провеждането на секторна политика по рибарство в Мавритания.

3. Двете страни решават също да провеждат годишна среща в рамките на форум, посветен на насърчаването на частното партньорство в сектора за рибарство в Мавритания. На този годишен форум, който ще се състои в Мавритания, ще бъдат поканени европейските и мавританските частни оператори.

4. По-специално с цел развитието на веригата за „пресни продукти“ Мавритания предоставя като инициатива на операторите на Общността, разтоварващи в мавританските пристанища (по-специално за продажба на местни предприятия, за осъществявано от тях добавяне на стойност в Мавритания или за изпращане с наземен транспорт на улова, извършен в мавританските риболовни зони), намаление на таксите съгласно разпоредбите на приложение І от настоящия протокол и мавританското законодателство в тази област.

Член 9Спорове – Временно преустановяване на прилагането на Протокола

1. Всеки спор между страните, свързан с тълкуването на разпоредбите на този протокол и неговите приложения и неговото прилагане, е предмет на консултации между страните в смесената комисия, предвидена в член 10 от Споразумението и ако е необходимо, се свиква извънредно нейно заседание.

2. Прилагането на протокола може да бъде временно преустановено по инициатива на една от страните, когато спорът, противопоставящ двете страни, с счете за сериозен и когато водените в смесената комисия, съгласно параграф 1 по-горе, консултации не са позволили прекратяването на спора по взаимно съгласие.

3. Временното преустановяване на прилагането на Протокола подлежи на писмено уведомяване от заинтересованата страна за нейните намерения най-малко три месеца преди датата на влизането в действие на временното преустановяване.

4. Чрез дерогация на процедурата по временно преустановяване, предвидена в параграфи 1, 2 и 3 по-горе, Общността си запазва правото за незабавно временно преустановяване на прилагането на протокола в случай на неспазване от страна на Мавритания на задълженията, поети във връзка с провеждането на нейната секторна политика за рибарство. Нотификация за това временно преустановяване се изпраща без забавяне на мавританските власти.

5. В случай на временно преустановяване страните продължават да провеждат консултации с цел намирането на решение на противопоставящия ги спор по взаимно съгласие. При намиране на решение прилагането на протокола се подновява, а сумата на финансовото участие се намалява пропорционално и на принципа pro rata temporis съобразно срока, през който прилагането на протокола е било временно преустановено.

Член 10Временно преустановяване на прилагането на протокола поради неплащане

В рамките на разпоредбите на член 4 от настоящия протокол, в случай че Европейската общност пропусне да извърши плащанията, предвидени в член 2 от настоящия протокол, прилагането на настоящия протокол може да бъде временно преустановено при следните условия:

a) Министерството уведомява Европейската комисия за липса на плащане. Европейската комисия извършва съответните проверки и ако е необходимо, извършва плащането в максимален срок от 30 работни дни, считано от датата на получаване на уведомлението.

б) При липса на плащане или на съответно основание за липса на плащане в предвидения в параграф а) по-горе срок, компетентните органи на Мавритания са в правото си временно да преустановят прилагането на настоящия Протокол. Те уведомяват незабавно Европейската комисия.

в) Прилагането на настоящия протокол се възобновява веднага след като бъде платена дължимата сума.

Член 11Приложими разпоредби от националното законодателство

Без да се накърняват разпоредбите на Споразумението, дейностите на корабите, извършващи дейност в прилагане на настоящия протокол и неговите приложения, по-специално разтоварването, претоварването, използването на пристанищни услуги, закупуване на материали или всякакви други дейности, се уреждат в съответствие със законите и наредбите, приложими в Мавритания.

Член 12Срок

Настоящият протокол и неговите приложения се прилагат за срок от четири години, считано от 1 август 2008 г. освен ако не бъде прекратен в съответствие с член 13.

Член 13Прекратяване

1. В случай на прекратяване на протокола, заинтересованата страна уведомява писмено другата за своето намерение да прекрати протокола най-малко шест месеца преди датата на влизане в сила на това прекратяване.

2. Изпращането на уведомлението, посочено в предходния параграф, открива процедура по консултации между двете страни.

Член 14Влизане в сила

1. Настоящият протокол с неговите приложения влизат в сила от датата, на която страните се уведомят взаимно за изпълнението на необходимите за това процедури.

2. Те се прилагат от 1 август 2008 г. и заместват протокола и неговите приложения, отнасящи се за периода от 1 юли 2006 г. до 31 юли 2008 г.

Таблица на риболовните възможности

Вид риболов |

РАКООБРАЗНИ | ДЪНЕН РИБОЛОВ | ГЛАВОНОГИ | ПЕЛАГИЧЕН РИБОЛОВ |

1. Риболовна зона |

i) Северно от паралел 19°21,00 N, извън ограничената от следните точки зона: |

20°46,30 | N | 17°03,00 | W |

20°40,00 | N | 17°07,50 | W |

20°05,00 | N | 17°07,50 | W |

19°35,50 | N | 16°47,00 | W |

19°28,00 | N | 16°45,00 | W |

19°21,00 | N | 16°45,00 | W |

ii) южно от паралел 19°21,00 N, западно от линията на 6-тата морска миля (сравни данните за координатите в допълнение 6 на приложение ІІ). |

Когато бъде приет план за стопанисване на зоните за улов на скариди, сегашното зониране ще бъде преразгледано чрез постигане на консенсус от страните. |

2. Разрешено съоръжение |

Дънен трал за скариди и други селективни съоръжения. |

Двете страни ще проведат технически изпитания, с цел да се определят условията за подбор и по-специално: (i) селективни решетки за траловете, (ii) селективни риболовни съоръжения, различни от траловете. Употребата на тези селективни съоръжения за риболов трябва да започне до 31.12.2009 г., след като се получат научна, техническа и икономическа оценка за резултатите от проведените изпитания. |

Забранено е дублирането на траловия джоб. Забранено е дублирането на влакната на траловия джоб. Разрешават се защитни престилки, в съответствие с член 24 на Мавританския риболовен кодекс. |

3. Минимален разрешен отвор на мрежата |

50 mm |

4. Период на естествено възстановяване |

Два периода (2) от по два (2) месеца: май-юни и септември-октомври |

Двете страни могат да се споразумеят в рамките на Смесената комисия за възможност да се коригира, увеличава или намалява продължителността на биологичната пауза, както и относно определянето на закрити зони за определено време или пространство, с цел да се защитят зоните за възпроизводство и концентрацията на млади популации. |

5. 4. Прилов и минимални размери |

В съответствие с мавританското законодателство, виж Глава VI и допълнение 5 към приложение І за прилова и виж Глава V, точка 5 и допълнение 6 към приложение І за минималните размери. В случай, че мавританското законодателство не предвижда никакви разпоредби за прилова и минималните размери за някои от видовете, двете страни провеждат консултации в Смесената комисия за определяне на допустимите норми. |

6. Разрешен тонаж/такси |

2008/2009 | 2009/2010 | 2010/2011 | 2011/2012 |

Разрешен тонаж (GT) за периода на лицензията | 9570 GT | 9570 GT | 9570 GT | 9570 GT |

Такси в евро на GT на година | 291 | 303 | 315 | 315 |

7. Забележки: |

Плащанията са определени за четиригодишен период на прилагане на протокола. Разтоварването и предаването на улов се насърчават съгласно предвидените разпоредби от протокола и приложение І. |

КАТЕГОРИЯ ЗА РИБОЛОВ 2: ТРАУЛЕРИ (1) ЗА ЧЕРНА МЕРЛУЗА КОРАБИ ЗА РИБОЛОВ ЧРЕЗ ДЪННИ ПАРАГАДИ |

1. Риболовна зона |

1.1 Северно от паралел 19°15'60N, западно от линията, свързваща следните точки: |

iii) Южно от паралел 17°50,00 N, западно от линията на 12-тата морска миля, чиито координати са изчислени на основата на 6-тата морска миля, чиито координати са посочени в допълнение 6 към приложение II |

1.2 Зоните по време на биологична пауза за улов на главоноги са следните: |

i) Между Cap Blanc и Cap Timiris, изключената зона се определя от следните точки: |

iii) Южно от Нуакшот (южно от паралел 17°50,00 N), закритата зона е очертана от линията на 12-тата морска миля, чиито координати са изчислени на основа на линията на 6-тата морска миля с координати, намиращи се в допълнение 6 към приложение ІІ. |

2. Разрешено съоръжение |

- дънен парагад |

- дънен трал за улов на черна мерлуза |

Забранено е дублирането на траловия джоб. |

Забранено е дублирането на влакната на траловия джоб. |

3. Минимален разрешен отвор на мрежата |

70 mm за трала |

4. Период на естествено възстановяване |

На основата на най-добрите научни становища, одобрени от Съвместния научен съвет, двете страни се споразумяват в Смесената комисия за най-подходящия период за биологична пауза. |

5. Прилов и минимални размери |

В съответствие с мавританското законодателство, виж Глава VI и допълнение 5 към приложение І за прилова и виж Глава V, точка 5 и допълнение 6 към приложение І за минималните размери. В случай, че мавританското законодателство не предвижда никакви разпоредби за прилова и минималните размери за някои от видовете, двете страни провеждат консултации в Смесената комисия за определяне на допустимите норми. |

6. Разрешен тонаж/такси |

2008/2009 | 2009/2010 | 2010/2011 | 2011/2012 |

Разрешен тонаж (GT) за периода на лицензията | 3240 GT | 3240 GT | 3240 GT | 3240 GT |

Такси в евро на GT на година | 148 | 153 | 159 | 159 |

7. Забележки: |

Плащанията са определени за четиригодишен период на прилагане на протокола. (1) Тази категория изключва всякакъв хладилен траулер. Разтоварването и предаването на улов се насърчават съгласно предвидените разпоредби от протокола и приложение І. |

КАТЕГОРИЯ ЗА РИБОЛОВ 3: РИБОЛОВНИ СЪДОВЕ, СПЕЦИАЛИЗИРАНИ ЗА УЛОВ НА ДЪННИ ВИДОВЕ, РАЗЛИЧНИ ОТ ЧЕРНА МЕРЛУЗА, ПОСРЕДСТВОМ РИБОЛОВНИ УРЕДИ, РАЗЛИЧНИ ОТ ТРАЛОВЕ |

1. Риболовна зона |

1.1 i) Северно от паралел 19°48,50 N, от линията на 3-та морска миля нататък, измерена от основата, очертана от линията Cap Blanc–Cap Timiris |

ii) Южно от паралел 19°48,50 N и до паралел 19°21,00 N, западно от меридиан 16°45,00 W |

iii) Южно от паралел 19°21,00 N, от 3 мили нататък, чиито координати са изчислени на основата на линията на 6-те морски мили с координати, посочени в допълнение 6 към приложение II. |

1.2 Зоните по време на биологична пауза за улов на главоноги са следните: |

i) Между Cap Blanc и Cap Timiris: |

20°46,00 | N | 17°03,00 | W |

20°46,00 | N | 17°47,00 | W |

20°03,00 | N | 17°47,00 | W |

19°47,00 | N | 17°14,00 | W |

19°21,00 | N | 16°55,00 | W |

19°15,60 | N | 16°51,50 | W |

19°15,60 | N | 16°49,60 | W |

ii) Южно от Cap Timiris (южно от паралел 19°15,60 N) и до Нуакшот (17°50,00 N), закритата зона е очертана от 3-милната линия, чиито координати са изчислени на основа линията на 6-те морски мили с координати, намиращи се в допълнение 6 към приложение ІІ. |

iii) Южно от Нуакшот (южно от паралел 17°50,00 N,), закритата зона е очертана от линията на 3-те морски мили, чиито координати са изчислени на основа на линията на 6-те морски мили с координати, намиращи се в допълнение 6 на приложение ІІ. |

2. Разрешено съоръжение |

– парагад; |

– хрилна мрежа с характеристики: 7-метрово максимално потъване и максимална дължина 100 m. В съответствие с мавританското законодателство хрилните мрежи, изработени от еднослойно полиамидно влакно, са забранени; |

– въдица за риболов от ръка; |

– кошове; |

– морски гриб за улов на стръв. |

3. Минимален разрешен отвор на мрежата |

120 mm за хрилна мрежа |

20 mm за мрежа за риболов с жива стръв; |

4. Прилов и минимални размери |

В съответствие с мавританското законодателство, виж Глава VI и допълнение 5 към приложение І за прилова и виж Глава V, точка 5 и допълнение 6 към приложение І за минималните размери. В случай, че мавританското законодателство не предвижда никакви разпоредби за прилова и минималните размери за някои от видовете, двете страни провеждат консултации в Смесената комисия за определяне на допустимите норми. |

5. Разрешен тонаж |

2008/2009 | 2009/2010 | 2010/2011 | 2011/2012 |

Разрешен тонаж (GT) за периода на лицензията | 1162 GT | 1162 GT | 1162 GT | 1162 GT |

Такси в евро на GT на година | 254 | 264 | 274 | 274 |

6. Забележки: |

Плащанията са определени за четиригодишен период на прилагане на протокола. Използваните съоръжения за риболов трябва да бъдат посочени по време на подаване на заявлението за лицензия. |

Грибът да бъде използван само за улов на стръв за риболов с въдица или кошове. |

Употребата на кошове се разрешава само за максимум 7 кораба с индивидуален тонаж на всеки по-малко от 135 GT. |

Разтоварването и предаването на улов се насърчават съгласно предвидените разпоредби от протокола и приложение І. |

На основата на най-добрите научни становища, одобрени от Съвместния научен съвет, двете страни се споразумяват в Смесената комисия за най-подходящия период за биологична пауза. |

КАТЕГОРИЯ ЗА РИБОЛОВ 4: ХЛАДИЛНИ ПЕЛАГИЧНИ ТРАУЛЕРИ ЗА УЛОВ НА ДЪННИ ВИДОВЕ |

1. Риболовна зона |

1.1 (i) Северно от паралел 19°15,60 N, западно от линията, свързваща следните точки: |

20°46,30 | N | 17°03,00 | W |

20°36,00 | N | 17°11,00 | W |

20°36,00 | N | 17°36,00 | W |

20°03,00 | N | 17°36,00 | W |

19°45,70 | N | 17°03,00 | W |

19°29,00 | N | 16°51,50 | W |

19°15,60 | N | 16°51,50 | W |

19°15,60 | N | 16°49,60 | W |

(ii) Западно от паралел 19°15,60 N, до паралел 17°50,00 N, западно от линията на 18-те морски мили, чиито координати са изчислени на основата на линията на 6-те морски мили с координати, посочени в допълнение 6 към приложение ІІ. |

(iii) Южно от паралел 17°50,00 N, западно от линията на 12-те морски мили с координати, изчислени на основата на 6-те морски мили и посочени в допълнение 6 от приложение ІІ |

2. Разрешено съоръжение |

– трал; |

Забранено е дублирането на траловия джоб. |

Забранено е дублирането на влакната на траловия джоб. |

3. Минимален разрешен отвор на мрежата |

70 mm |

4. Период на естествено възстановяване |

Два периода (2) от по два (2) месеца: май-юни и септември-октомври |

Двете страни могат да се споразумеят в рамките на Смесената комисия за възможност да се коригира, увеличава или намалява продължителността на биологичната пауза, както и относно определянето на закрити зони за определено време или пространство, с цел да се защитят зоните за възпроизводство и концентрацията на млади популации. |

5. Прилов и минимални размери |

В съответствие с мавританското законодателство, виж Глава VI и допълнение 5 към приложение І за прилова и виж Глава V, точка 5 и допълнение 6 към приложение І за минималните размери. В случай, че мавританското законодателство не предвижда никакви разпоредби за прилова и минималните размери за някои от видовете, двете страни провеждат консултации в Смесената комисия за определяне на допустимите норми. |

6. Разрешен тонаж/такси |

2008/2009 | 2009/2010 | 2010/2011 | 2011/2012 |

Разрешен тонаж (GT) за периода на лицензията | 375 GT | 375 GT | 375 GT | 375 GT |

Такси в евро на GT на година | 156 | 163 | 169 | 169 |

7. Забележки: |

Плащанията са определени за четиригодишен период на прилагане на протокола. Разтоварването и предаването на улов се поощряват съгласно предвидените разпоредби от протокола и приложение І. |

КАТЕГОРИЯ ЗА РИБОЛОВ 5: ГЛАВОНОГИ |

1. Риболовна зона: |

Северно от паралел 19°15,60 N, извън зоната ,ограничена от следните точки: |

20°46,30 | N | 17°03,00 | W |

20°40,00 | N | 17°07,50 | W |

19°57,00 | N | 17°07,50 | W |

19°28,20 | N | 16°48,00 | W |

19°18,50 | N | 16°48,00 | W |

19°18,50 | N | 16°40,50 | W |

19°15,60 | N | 16°38,00 | W |

Южно от паралел 19°15,60 N и до паралел 17°50,00 N, западно от зоната на 9-те морски мили, измерена от линията на 6-те морски мили с координати, намиращи се в допълнение 6 към приложение ІІ. |

Южно от паралел 17°50,00 N, западно от зоната на 6-те морски мили с координати, намиращи се в допълнение 6 към приложение ІІ. |

2. Разрешено съоръжение: |

Дънен трал |

Забранено е дублирането на траловия джоб. |

Забранено е дублирането на влакната на траловия джоб. |

3. Минимален разрешен отвор на мрежата |

70 mm |

4. Период на естествено възстановяване |

Два периода (2) от по два (2) месеца: май-юни и септември-октомври Двете страни могат да се споразумеят в рамките на Смесената комисия за възможност да се коригира, увеличава или намалява продължителността на биологичната пауза, както и относно определянето на закрити зони за определено време или пространство, с цел да се защитят зоните за възпроизводство и концентрацията на млади популации. |

5. Прилов и минимални размери |

В съответствие с мавританското законодателство, виж Глава VI и допълнение 5 към приложение І за прилова и виж Глава V, точка 5 и допълнение 6 към приложение І за минималните размери. В случай, че мавританското законодателство не предвижда никакви разпоредби за прилова и минималните размери за някои от видовете, двете страни провеждат консултации в Смесената комисия за определяне на допустимите норми. |

6. Разрешен тонаж/такси |

2008/2009 | 2009/2010 | 2010/2011 | 2011/2012 |

Разрешен тонаж (GT) за периода на лицензията | 13950 GT | 13950 GT | 13950 GT | 13950 GT |

Такси в евро на GT на година | 349 | 363 | 377 | 377 |

7. Забележки: |

Плащанията са определени за четиригодишен период на прилагане на протокола. |

Разтоварването и предаването на улов се насърчават съгласно предвидените разпоредби от протокола и приложение І. |

КАТЕГОРИЯ ЗА РИБОЛОВ 6: ОМАРИ |

1. Риболовна зона |

1.1 Северно от 19°21,00 N: 20 морски мили, измерени от линията Cap Blanc–Cap Timiris |

1.2 Южно от 19°21,00 N: 15 мили, измерени от линията на 6-те морски мили с координати, посочени в допълнение 6 към приложение ІІ. |

2. Разрешено съоръжение: |

Капанно съоръжение |

3. Минимален разрешен отвор на мрежата |

Око на мрежата 60 mm; . |

4. Период на естествено възстановяване |

Два периода (2) от по два (2) месеца: май-юни и септември-октомври |

Двете страни могат да се споразумеят в рамките на Смесената комисия за възможност да се коригира, увеличи или намали продължителността на биологичната пауза. |

5. Прилов и минимални размери |

В съответствие с мавританското законодателство, виж Глава VI и допълнение 5 към приложение І за прилова и виж Глава V, точка 5 и допълнение 6 към приложение І за минималните размери. В случай, че мавританското законодателство не предвижда никакви разпоредби за прилова и минималните размери за някои от видовете, двете страни провеждат консултации в Смесената комисия за определяне на допустимите норми. |

6. Разрешен тонаж/такси |

2008/2009 | 2009/2010 | 2010/2011 | 2011/2012 |

Разрешен тонаж (GT) за периода на лицензията | 300 GT | 300 GT | 300 GT | 300 GT |

Такси в евро на GT на година | 283 | 294 | 305 | 305 |

7. Забележки: |

Плащанията са определени за четиригодишен период на прилагане на протокола. Разтоварването и предаването на улов се насърчават съгласно предвидените разпоредби от протокола и приложение І. |

КАТЕГОРИЯ ЗА РИБОЛОВ 7: ХЛАДИЛНИ СЕЙНЕРИ ЗА РИБА ТОН |

1. Риболовна зона |

1.1 Северно от 19°21,00 N: 30 мили, измерени от основната линия Cap Blanc–Cap Timiris; |

1.2 Южно от 19°21,00 N: 30 мили, измерени от линията на 6-те морски мили с координати, посочени в допълнение 6 от приложение ІІ. |

2. Разрешено съоръжение: |

Морски гриб |

3. Минимален разрешен отвор на мрежата |

Норми, препоръчани от ICCAT. |

4. Прилов и минимални размери |

В съответствие с мавританското законодателство, виж Глава VI и допълнение 5 към приложение І за прилова и виж Глава V, точка 5 и допълнение 6 към приложение І за минималните размери. В случай, че мавританското законодателство не предвижда никакви разпоредби за прилова и минималните размери за някои от видовете, двете страни провеждат консултации в Смесената комисия за определяне на допустимите норми. |

5. Разрешен тонаж/такси |

Такса за уловен тон | 35 € |

Брой на корабите с разрешение за риболов | 22 |

Авансова такса в евро на кораб на година | 1750 € |

6. Забележки: |

Плащанията са определени за четиригодишен период на прилагане на протокола. Разтоварването и предаването на улов се поощряват съгласно предвидените разпоредби от протокола и приложение І. |

КАТЕГОРИЯ ЗА РИБОЛОВ 8: КОРАБИ ЗА УЛОВ НА РИБА ТОН С ВЪДИЦИ И КОРАБИ ЗА РИБОЛОВ С ПОВЪРХНОСТНИ ПАРАГАДИ |

1. Риболовна зона |

За корабите за риболов с повърхностен парагад се прилага същото зониране, като това за сейнерите за риба тон от категория 7. |

За корабите за риболов с въдици се прилага следното зониране: 1.1 Северно от 19°21,00 N: 15 мили, измерени от основната линия Cap Blanc–Cap Timiris; |

1.2 Южно от 19°21,00 N: 12 мили, измерени от линията на 6-те морски мили с координати, посочени в допълнение 6 към приложение ІІ. |

Разрешена риболовна зона за риболов с жива стръв: |

- северно от паралел 19°48,50 N, след зоната на 3-те мили, с основа линията Cap Blanc–Cap Timiris; |

- южно от паралел 19°48,50 N и до паралел 19°21,00 N, западно от меридиан 16°45,00 W; |

- южно от паралел 19°21,00 N, след зоната на 3-те мили, с координати, изчислени на основата на линията на 6-те морски мили посочени в допълнение 6 към приложение ІІ. |

2. Разрешено съоръжение: |

Въдица и повърхностен парагад. |

3. Прилов и минимални размери |

В съответствие с мавританското законодателство, виж Глава VI и допълнение 5 към приложение І за прилова и виж Глава V, точка 5 и допълнение 6 към приложение І за минималните размери. В случай, че мавританското законодателство не предвижда никакви разпоредби за прилова и минималните размери за някои от видовете, двете страни провеждат консултации в Смесената комисия за определяне на допустимите норми. |

4. Разрешен тонаж/такси |

Брой на корабите с разрешение за риболов | 22 |

Кораби за риболов с въдици – такса за уловен тон | 25 € |

Кораби за риболов с парагади – такса за уловен тон | 35 € |

Авансова такса в евро на кораб на година | 2500 EUR за кораби за риболов с въдици 3500 EUR за кораби за риболов с парагади |

5. Забележки: |

Плащанията са определени за четиригодишен период на прилагане на протокола. |

(1) Минимално разрешено око на мрежата за риболов с жива стръв: 16 mm. Дейността по риболова със стръв ще бъде ограничена до брой дни месечно, определен от Смесената комисия. Началото и краят на тази дейност трябва да се съобщят на центъра за мониторинг. |

(2) При спазване на препоръките на Международната комисия за опазване на риба тон в Атлантическия океан (ICCAT) и на Организацията на Обединените нации по прехрана и земеделие (FAO) в областта, уловът на видовете слънцелюбива акула (Cetorhinus maximus), бялата акула (Carcharodon carcharias), акулата-бик (Carcharias taurus) и акулата от вида Galeorhinus galeus се забранява. |

(3) При спазване на препоръките на Международната комисия за опазване на риба тон в атлантическия океан (ICCAT) 04-10 и 05-05 относно опазване живота на уловените акули да се действа в сътрудничество с риболовните дейности, управлявани от ICCAT. |

(4) Разтоварването и предаването на улова от един риболовен траулер в друг се насърчават в съответствие с разпоредбите, предвидени в протокола и в приложение І. (5) Двете страни се договарят за определянето на подробните правила за улов, с цел да се позволи на тази категория да упражнява риболов или да осигурява необходимата жива стръв за риболовните си кораби. В случай, че тези дейности се развиват в чувствителни зони или с неконвенционални средства за улов, тези начини на риболов ще бъдат определени в съответствие с препоръките на Мавританския институт по океанография и рибарство (IMROP) и съгласувани с Центъра за мониторинг. |

КАТЕГОРИЯ ЗА РИБОЛОВ 9: ПЕЛАГИЧНИ ХЛАДИЛНИ ТРАУЛЕРИ |

1. Риболовна зона |

(i) Северно от паралел 19°21,00 N: извън зоната, ограничена от следните точки: |

20°46,30 | N | 17°03,00 | W |

20°36,00 | N | 17°11,00 | W |

20°36,00 | N | 17°24,10 | W |

19°57,00 | N | 17°24,10 | W |

19°45,70 | N | 17°03,00 | W |

19°29,00 | N | 16°51,50 | W |

19°21,00 | N | 16°45,00 | W |

(ii) Южно от паралел 19°21,00N до паралел 17°50,00 N на 13 морски мили, считано от линията на 6-те морски мили с координати, посочени в допълнение 6 към приложение ІІ |

(iii) Южно от паралел 17°50,00 N до паралел 16°04,00 N на 12 морски мили, считано от линията на 6-те морски мили с координати, посочени в допълнение 6 към приложение ІІ |

2. Разрешено съоръжение: |

Пелагичен трал. |

Джобът на пелагичния или полупелагичния трал може да бъде подсилен с мрежа с минимални размери на окото 400 mm в отворено положение и с ленти, разположени най-малко метър и половина (1,5 m) една от друга с изключение на тази, намираща се в края на трала, която не може да се намира на по-малко от 2 m от прозореца на джоба. Подсилването или дублирането на джоба по какъвто и да е друг начин е забранено и с трала не трябва да се извършва риболов на каквито и да е други видове освен разрешените дребни пелагични видове. |

3. Минимален разрешен отвор на мрежата |

40 mm |

4. Прилов и минимални размери |

В съответствие с мавританското законодателство, виж Глава VI и допълнение 5 към приложение І за прилова и виж Глава V, точка 5 и допълнение 6 към приложение І за минималните размери. В случай, че мавританското законодателство не предвижда никакви разпоредби за прилова и минималните размери за някои от видовете, двете страни провеждат консултации в Смесената комисия за определяне на допустимите норми. Виж Глава V, точка 5 и допълнение 7 към приложение І относно коефициентите за преобразуване при дребните пелагични видове. |

5. Разрешен тонаж/такси |

Брой на корабите, на които е разрешено да извършват риболов едновременно. | 17 |

Такси в евро за GT на месец | 2008/2009 | 2009/2010 | 2010/2011 | 2011/2012 |

Кораби с тонаж (GT) по-малък или равен на 5000 GT | 8,2 | 8,3 | 8,4 | 8,5 |

Кораби с тонаж (GT), равен на 5000 GT, но по-малък от 7000 GT | 7, 2 | 7,3 | 7,4 | 7,5 |

Кораби с тонаж (GT), равен на 7000 GT, но по-малък от 9500 GT | 6,2 | 6,3 | 6,4 | 6,5 |

Общият обем на разрешения улов на флотилия хладилни траулери, плаващи под режима на горепосочените лицензии е с таван от 250 000 тона годишно с възможност все пак за надхвърляне на тази квота на основата на разпоредбите, предвидени протокола и неговите приложения. |

6. Забележки: |

Неизползваните възможности от категория 11 могат да бъдат използвани от категория 9, достигайки максимум 20 месечни лицензии. Плащанията са определени за четиригодишен период на прилагане на протокола. |

Разтоварването и предаването на улов се поощряват съгласно предвидените разпоредби от протокола и приложение І. |

КАТЕГОРИЯ ЗА РИБОЛОВ 10: УЛОВ НА РАЦИ |

1. Риболовна зона |

i) Северно от паралел 19°15,6 N, западно от линията, свързваща следните точки: |

20°46,30 | N | 17°03,00 | W |

20°36,00 | N | 17°11,00 | W |

20°36,00 | N | 17°36,00 | W |

20°03,00 | N | 17°36,00 | W |

19°45,70 | N | 17°03,00 | W |

19°29,00 | N | 16°51,50 | W |

19°15,60 | N | 16°51,50 | W |

19°15,60 | N | 16°49,60 | W |

ii) Южно от паралел 19°15,60 N, до паралел 17°50 N, западно от линията на 18-те морски мили, измерена от линията на 6-те морски мили с координати посочени в допълнение 6 към приложение ІІ. |

iii) Южно от паралел 17°50 N, на запад от линията на 12-те морски мили, измерена от линията на 6-те морски мили с координати посочени в допълнение 6 към приложение ІІ. |

2. Разрешено съоръжение: |

Капанно съоръжение за раци |

3. Минимален разрешен отвор на мрежата |

Мрежа с око 60 mm; . |

4. Период на естествено възстановяване |

Два периода (2) от по два (2) месеца: май-юни и септември-октомври Двете страни могат да се споразумеят в рамките на Смесената комисия за възможност да се коригира, увеличава или намалява продължителността на биологичната пауза, както и относно определянето на закрити зони за определено време или пространство, с цел да се защитят зоните за възпроизводство и концентрацията на млади популации. |

5. Прилов и минимални размери |

В съответствие с мавританското законодателство, виж Глава VI и допълнение 5 към приложение І за прилова и виж Глава V, точка 5 и допълнение 6 към приложение І за минималните размери. В случай, че мавританското законодателство не предвижда никакви разпоредби за прилова и минималните размери за някои от видовете, двете страни провеждат консултации в Смесената комисия за определяне на допустимите норми. |

6. Разрешен тонаж/такси |

2008/2009 | 2009/2010 | 2010/2011 | 2011/2012 |

Разрешен тонаж (GT) за периода на лицензията | 300GT | 300GT | 300GT | 300GT |

Такси в евро на GT на година | 283 | 294 | 305 | 305 |

7. Забележки: |

Плащанията са определени за четиригодишен период на прилагане на протокола. Разтоварването и предаването на улов се поощряват съгласно предвидените разпоредби от протокола и приложение І. |

КАТЕГОРИЯ ЗА РИБОЛОВ 11: ПЕЛАГИЧНИ КОРАБИ БЕЗ ОХЛАДИТЕЛИ |

1. Риболовна зона |

(i) Северно от паралел 19°21,00 N: извън зоната, ограничена от следните точки: |

20°46,30 | N | 17°03,00 | W |

20°36,00 | N | 17°11,00 | W |

20°36,00 | N | 17°24,10 | W |

19°57,00 | N | 17°24,10 | W |

19°45,70 | N | 17°03,00 | W |

19°29,00 | N | 16°51,50 | W |

19°21,00 | N | 16°45,00 | W |

(ii) Южно от паралел 19°21,00 N до паралел 17°50,00 N до 13 морски мили, считано от линията на 6-те морски мили с координати, посочени в допълнение 6 към приложение ІІ. |

(iii) Южно от паралел 17°50,00 N до паралел 16°04,00 N до 12 морски мили, считано от линията на 6-те морски мили с координати, посочени в допълнение 6 към приложение ІІ. |

2. Разрешено съоръжение: |

Пелагичен трал и мрежа гъргър за промишлен риболов. |

Джобът на пелагичния или полупелагичния трал може да бъде подсилен с мрежа с минимални размери на окото 400 mm в отворено положение и с ленти, разположени най-малко метър и половина (1,5 m) една от друга с изключение на тази, намираща се в края на трала, която не може да се намира на по-малко от 2 m от прозореца на джоба. Подсилването или дублирането на джоба по какъвто и да е друг начин е забранено и с трала не трябва да се извършва риболов на каквито и да е други видове освен разрешените дребни пелагични видове. |

3. Минимален разрешен отвор на мрежата |

40 mm за траулерите и 20 mm за сейнерите. |

4. Прилов и минимални размери |

В съответствие с мавританското законодателство, виж Глава VI и допълнение 5 към приложение І за прилова и виж Глава V, точка 5 и допълнение 6 към приложение І за минималните размери. В случай, че мавританското законодателство не предвижда никакви разпоредби за прилова и минималните размери за някои от видовете, двете страни провеждат консултации в Смесената комисия за определяне на допустимите норми. Виж Глава V, точка 5 и допълнение 7 към приложение І за коефициентите за преобразуване при дребните пелагични видове. |

5. Разрешен тонаж/такси |

Разрешен тонаж | 15 000 GT месечно, усреднено за годината, съответстващо на 3 месечни лицензии за пелагични хладилни траулери от категория 9. |

Месечното осчетоводяване при средногодишни стойности означава, че средномесечното използване в края на година от протокола отговаря на указаните по-горе цифри, като позволява предаването на неизползваните възможности от един месец в следващия. |

2008/2009 | 2009/2010 | 2010/2011 | 2011/2012 |

Такси в евро за GT на месец | 7,2 | 7,3 | 7,4 | 7,5 |

6. Забележки: |

Неизползваните възможности от категория 11 могат да бъдат използвани от категория 9, достигайки максимум 20 месечни лицензии. Плащанията са определени за четиригодишен период на прилагане на протокола. Уловът на пелагичните кораби без охладители няма определен таван. Преходните разпоредби относно наемането на моряци са предвидени в приложение 1 (точка 6 на Глава ХV). |

Разтоварването и предаването на улов се поощряват съгласно предвидените разпоредби от протокола и приложение І. |

ПРИЛОЖЕНИЕ 1

УСЛОВИЯ ЗА ИЗВЪРШВАНЕ НА РИБОЛОВНА ДЕЙНОСТ ОТ КОРАБИ НА ОБЩНОСТТА В РИБОЛОВНИТЕ ЗОНИ НА МАВРИТАНИЯ

ГЛАВА I Необходими документи за заявление за лицензия

1. При подаване на първото заявление за лицензия от всеки един от корабите Комисията, посредством Делегацията, подава в Министерството формуляр за заявление за лицензия, попълнен за всеки кораб кандидат за лицензия по образеца, посочен в допълнение 1 към настоящото приложение. Информациите, свързани с името на кораба, неговия тонаж в GT, неговата външна идентификационна маркировка, неговата радиочестота, мощност на двигателя, общата му дължина и пристанище по регистрация, съответстват на вписаните в регистъра на риболовния флот на Общността.

2. При подаване на първото заявление корабособственикът прилага към заявлението за лицензия:

- заверено от държавата–членка копие от международния сертификат за бруто тонаж, посочващ тонажа на кораба, изразен в GT;

- заверена от компетентните органи на държавата-членка цветна снимка на кораба от страничен ракурс в актуалното му състояние. Минимални размери на снимката: 15 cm x 10 cm.

- необходимите документи за вписване в Националния корабен регистър на Мавритания. За това вписване не се изисква никакво заплащане. Предвидената проверка в рамките на вписването в Националния корабен регистър на Мавритания е изцяло административна.

3. Всяко изменение в тонажа на кораба води до задължение за корабособственика на съответния кораб да предостави копие от нов международен сертификат за тонаж, заверено от държавата-членка, както и по-специално да предаде документите, удостоверяващи това изменение, копие от заявлението на корабособственика до неговите компетентни власти, съгласието на тези власти и подробното описание на извършените промени.

Също така да се предостави нова, заверена от компетентните власти на държавата-членка снимка, в случай на промяна в конструкцията или външния вид на плавателния съд.

4. Заявленията за лицензия за риболов се приемат само за тези кораби, чиито необходими документи са предоставени в съответствие с горните точки 1, 2 и 3.

ГЛАВА II Приложими разпоредби при заявяване, при издаване и валидност на лицензиите

1. Допускане до риболов

1.1. Всеки кораб, желаещ да извършва риболовна дейност в рамките на настоящото споразумение, трябва да отговаря на изискванията за осъществяване на риболов в риболовната зона на Мавритания.

1.2. За да отговаря даден кораб на изискванията, корабособственикът, капитанът и самият кораб не трябва да имат наложена забрана за упражняване на риболовни дейности в Мавритания. Те трябва да бъдат изправни по отношение на мавританската администрация, т.е. трябва да са изпълнили всичките си предишни задължения, произтичащи от риболовната им дейност в Мавритания.

2. Заявления за лицензии

2.1. За лицензиите, приложими към корабите, извършващи пелагичен риболов, Комисията подава в Министерството посредством Делегацията заявленията за лицензии най-малко 10 работни дни преди началото на риболовните дейности, придружени от документи за техническите характеристики.

За всеки друг вид лицензии Комисията подава на всеки три месеца в Министерството посредством Делегацията списък на корабите, желаещи да упражняват своята дейност в границите, определени в техническите паспорти към протокола, най-малко 1 месец преди началото на периода на валидност на заявените лицензии. Тези списъци трябва да бъдат придружени от доказателства за извършено плащане. Неполучените в срок заявления за лицензии не се обработват.

2.2. В тези списъци се посочват по категория риболов броят на корабите, а също и за всеки един от тях – основните му характеристики, включително и съоръженията за риболов, така, както са описани в регистъра на риболовния флот на Общността, сумата на дължимите плащания, разхвърляна по статии, и броят на мавританските моряци.

2.3. Към заявлението за лицензия се прилага също и файл с цялата необходима информация за изготвянето на риболовните лицензии, включително и евентуално извършените промени в данните за корабите във формат, съвместим с използвания софтуер в Министерството.

2.4. Заявления за лицензии се приемат единствено за отговарящи на изискванията кораби и същевременно изпълнили всички формалности по точки 2.1, 2.2 и 2.3 по-горе.

2.5 Корабите, притежаващи лицензии за риболов в страните от района, могат да посочат в заявлението името на страната, вида (видовете) и продължителността на валидност на лицензиите, като по този начин ще улеснят многократните влизания и излизания от зоната за риболов.

2.6. Всички лични данни, предоставени при подаване на заявления за лицензии, а по-общо в рамките на настоящото споразумение, могат да бъдат използвани единствено в рамките на споразумението.

3. Издаване на лицензии

3.1. Министерството издава лицензиите на корабите след представяне от представителя на корабособственика на доказателства за извършени плащания за всеки кораб (издадена квитанция от мавританската хазна), както са определени в Глава ІV, най-малко 10 дни преди началото на валидност на лицензиите. За корабите, извършващи пелагичен риболов, този срок е намален на 5 дни. Лицензиите са на разположение в службите на Министерството в Нуадибу или Нуакшот.

3.2. В лицензиите са посочени продължителността на валидност, техническите характеристики на плавателния съд, броят мавритански моряци и сведенията за извършените плащания на таксите, както и условията относно осъществяването на риболовните дейности така, както са предвидени в съответните технически фишове.

3.3. Лицензиите за риболов се издават само на кораби, изпълнили всички необходими формалности за издаването на лицензии. Корабите, които ще получат лицензия, ще бъдат вписани в списъка на корабите с разрешение за риболов, който ще бъде едновременно предаден чрез Делегацията на Центъра за мониторинг на рибарството и Комисията.

3.4 За заявленията, за които не са издадени лицензии от Министерството, Комисията се уведомява посредством Делегацията. В краен случай Министерството представя сума по съответните евентуални плащания след покриване на евентуалното салдо по останалите дължими и неплатени глоби.

3.5 Двете страни се споразумяват да насърчат създаването на електронна система за лицензиране.

4. Валидност и използване на лицензиите

4.1. Лицензията е валидна единствено за периода, за който е извършено плащане на такса при определените в техническите фишове условия и уточнени в съответната лицензия.

Лицензиите се издават за периоди от 3, 6 или 12 месеца. Те са подновяеми.

Лицензиите за корабите, извършващи пелагичен риболов (категории 9 и 11), могат да бъдат месечни. За траулерите, извършващи пелагичен риболов (единствено за категории 9 и 11), се посочва предвидената квота за периода на лицензията. Неосъщественият улов от квотата за предвидения период може да бъде прехвърлен към нова лицензия за същия кораб или прехвърлен на друг кораб от същата категория.

Определянето на валидността на лицензиите се извършва съобразно определените по следния начин годишни периоди:

първи период: от 1 август 2008 г. до 31 декември 2008 г.

втори период: от 1 януари 2009 г. до 31 декември 2009 г.;

трети период: от 1 януари 2010 г. до 31 декември 2010 г.;

четвърти период: от 1 януари 2011 г. до 31 декември 2011 г.;

пети период: от 1 януари 2012 г. до 31 юли 2012 г.;

Никоя от лицензиите не може да започне през един годишен период и да приключи в следващ годишен период.

4.2. Всяка лицензия се издава на името на определен кораб; тя не може да бъде прехвърляна. Въпреки това в случай на непреодолима сила, надлежно удостоверена от компетентните власти на държавата-членка и по искане на Комисията, лицензията на един кораб се заменя в най-кратки срокове с лицензия на друг кораб, принадлежащ към същата категория риболов, като разрешеният тонаж в лицензията не може да бъде надхвърлян.

4.3. Лицензията, подлежаща на подмяна, се предава на Министерството от Комисията с посредничеството на Делегацията, като то издава нова лицензия.

4.4. Допълнителното коригиране на сумите за плащане в случай на подмяна на лицензия се извършва преди издаване на заместващата лицензия.

4.5. Лицензията се съхранява постоянно на борда на кораба - бенефициент и се представя при всяка проверка на упълномощените за това лица.

ГЛАВА III Такси

1. Дължимите такси се изчисляват за всеки кораб въз основа на годишни стойности, определени в техническите фишове на протокола. При тримесечните или полугодишните лицензии, като се изключат корабите за пелагичен риболов, таксите се изчисляват на принципа pro rata temporis и се увеличават съответно с 3 % или 2 % за покриване на разходи по изготвянето им. Сумите на таксите включват всички мита или свързаните с тях такси с изключение на парафискалната такса[5], пристанищните такси или извършване на услуги. Без да се нарушават разпоредбите на член 12 от протокола, в закона за финансите са предвидени бюджетни средства за финансиране на упълномощените длъжностни лица, независимите научни наблюдатели и контрольори и замества процентното превеждане на средства, съществуващо в предишния протокол.

С изключение на категории 7 и 8 (кораби за улов на риба тон – виж Глава XIV) и на категории 9 и 11 (месечно плащане), парафискалната такса е дължима за тримесечие или за няколко тримесечия, независимо от евентуалното наличие на период на прекъсване поради биологична пауза.

Обменният курс (MRO/€), използван за плащането на парафискалната такса за календарната година представлява средногодишният обменен курс от предходната година, изчислен от Централната банка на Мавритания и предоставен от Министерството най-късно до 1 декември на годината, предхождаща неговото прилагане.

2. Те са платими за няколко периода на тримесечието с изключение на кратките периоди, предвидени от настоящото споразумение или произтичащи от неговото прилагане, които са платими пропорционално на ефективната валидност на лицензията.

3. Едно тримесечие отговаря на период от три месеца с начало 1 октомври, 1 януари, 1 април и 1 юли, с изключение на първия и последния период от протокола, където ще бъдат съответно от 1.08.2008 г. до 30.09.2008 г. и от 1.03.2012 г. до 31.07.2012 г.

ГЛАВА IV Начини на плащане

1. Плащанията се извършват в евро, както следва:

a) за таксите ;

- с банков превод по сметка в чужбина на Централната банка на Мавритания, в полза на хазната на Мавритания;

б) за парафискалната такса;

- с банков превод по сметка в чужбина на Централната банка на Мавритания, в полза на Центъра за мониторинг на рибарството;

в) за глобите;

- с банков превод по сметка в чужбина на Централната банка на Мавритания, в полза на хазната на Мавритания;

г) за неустойки за увеличени лицензии

- с банков превод по сметка в чужбина на Централната банка на Мавритания, в полза на Министерството.

2. Сумите, посочени в точка 1 по-горе, се считат за ефективно постъпили при потвърждение от Хазната или Министерството на основание на уведомление от страна на Централната банка на Мавритания.

3. Преди влизането в сила на протокола мавританските власти ще предоставят на Комисията списък със сметки на Централната банка на Мавритания, открити в чужбина, с детайли, улесняващи международните преводи (BIC код и IBAN).

ГЛАВА V Предоставяне на данни относно улова

1. Продължителността на рейса на кораб на Общността се определя, както следва:

- или като равна на времето между влизане и излизане от риболовната зона на Мавритания;

- или като равна на времето между влизане и излизане от риболовната зона на Мавритания и предаването на товара;

- или като равна на времето между влизане и излизане от риболовната зона на Мавритания и разтоварването в Мавритания.

2. Бордови дневник за риболов

2.1. Капитаните на корабите трябва да вписват ежедневно всички присъщи операции в бордовия дневник за риболов, чийто образец е приложен в допълнение 2 към настоящото приложение и който може да претърпи промени съгласно мавританското законодателство. Този документ трябва да се попълва точно и четливо и се подписва от капитана на кораба. За корабите, извършващи риболов на силно мигриращи видове, се прилагат разпоредбите на Глава ХІV от настоящото приложение.

Допустимите отклонения в проценти между декларирания в бордовия дневник за риболов и резултатите от извършена проверка се определят на:

- 7 % улов в прясно състояние

- 4 % за замразения непелагичен улов

- 2 % за замразения пелагичен улов.

2.2. Бордови дневник за риболов с пропуски или неправилна информация се счита за невалиден дневник.

2.3. След всеки рейс оригиналът на бордовия дневник за риболов се предоставя от капитана на кораба на Центъра за мониторинг на рибарството. В срок от 15 работни дни корабособственикът трябва да предостави копие от този дневник на съответните власти в държавата-членка, както и на Комисията чрез Делегацията.

2.4. Несъблюдаването на някоя от разпоредбите, предвидени в точки 2.1, 2.2 и 2.3 по-горе, без да се нарушават санкциите, предвидени от мавританското законодателство, води до автоматично временно прекратяване на лицензията за риболов до изпълняване на задълженията от корабособственика.

2.5 Двете страни се договарят да насърчават въвеждането на електронна система за електронен бордови дневник за риболов.

2.6 Контролът на улова при корабите за пелагичен риболов (категории 9 и 11) се извършва по време на разтоварването, предаването на товара или в края на рейса.

3. Допълнителен бордови дневник за риболов (Декларации за разтоварване и предаване на товара)

3.1. По време на разтоварване или предаване на товара капитаните на корабите трябва да попълнят вярно и четливо и да подпишат допълнителния бордови дневник за риболов, чийто образец е приложен в допълнение 3 към настоящото приложение.

3.2. След всяко разтоварване корабособственикът предава в срок от 30 дни оригинала на бордовия дневник за риболов на Центъра за мониторинг на рибарството с копие до Министерството. В същия срок ще бъде предадено копие на националните власти на държавата-членка, както и до Комисията чрез Делегацията. За пелагичните кораби срокът се определя на 15 дни.

3.3. Към края на всяко разрешено предаване на товар капитанът незабавно предава оригинала на бордовия дневник за риболов на Центъра за мониторинг на рибарството с копие до Министерството. В 15-дневен срок ще бъде предадено копие на националните власти на държавата-членка, както и на Комисията чрез Делегацията.

3.4. Несъблюдаването на някоя от разпоредбите, предвидени в точки 3.1, 3.2 и 3.3 по-горе, води до автоматично временно прекратяване на лицензията за риболов до изпълняване на задълженията от корабособственика.

4. Декларация за тримесечен улов

4.1. Комисията чрез Делегацията уведомява Министерството преди края на третия месец на всяко тримесечие за уловените количества по време на предходното тримесечие от всички кораби на Общността. При корабите за пелагичен риболов от категории 9 и 11, това уведомяване се извършва месечно в срок, ненадхвърлящ 30 дни от следващия месец.

4.2. Съобщените данни са на месечна основа и са с разбивка по вид риболов, по кораби и по всички видове.

4.3 Тези данни се предоставят също на Министерството в електронен вид във формат, съвместим с използвания от Министерството софтуер.

5. Достоверност на данните

Информацията, съдържаща се в посочените документи в 1, 2, 3 и 4 по-горе, трябва да отразява действително извършения риболов, така че да може да бъде основа за проследяване развитието на рибните ресурси.

Прилага се действащото мавританско законодателство за минималните размери на улова, който може да бъде задържан на борда, и се предоставя в допълнение 6.

Списък с приложимите коефициенти за преобразуване на улова без глави/цели и/или изкормени/цели се предоставя в допълнение 7.

ГЛАВА VI Прилов

1. Процентното съдържание на прилова се определя във всеки един момент от риболова в съответствие с общото живо тегло на запазения на борда улов съгласно мавританското законодателство. В допълнение 5 към настоящото приложение са посочени процентите по категории риболов.

Законовите разпоредби относно прилова ще бъдат посочени в издадените лицензии.

2. Всяко превишаване на разрешеното процентно съдържание на прилов ще бъде санкционирано съгласно мавританското законодателство и на нарушителите може да бъде наложена окончателна забрана за всички дейности на риболов в Мавритания, както за капитаните, така и за корабите.

3. Задържането на борда на неразрешени видове е забранено и подлежи на санкциониране в съответствие с мавританското законодателство.

ГЛАВА VII Разтоварване в Мавритания

Договарящите страни, оценявайки интереса от едно по-добро интегриране в съвместното развитие на сектора за риболов, се договориха да насърчават доброволните разтоварвания и приемат следните разпоредби относно разтоварванията в мавританските пристанища.

ОБЩИ УСЛОВИЯ И ФИНАНСОВО НАСЪРЧАВАНЕ

1. Разтоварванията се извършват в мавританското пристанище Нуадибу. Разтоварващият корабособственик избира датата за разтоварване. Той информира Центъра за мониторинг на рибарството и мавританските пристанищни власти по факс или електронна поща 72 часа преди предвиденото пристигане в пристанището, посочвайки собствената си преценка за общото количество за разтоварване. Пристанищните власти потвърждават със същите средства на пълномощника или корабособственика в срок от 24 часа, че операциите по разтоварване ще се извършат в 24-часов срок от пристигането в пристанището.

2. Продължителността на разтоварните операции няма да надвиши 24-те часа след пристигането на кораба в пристанището.

3. След приключване на разтоварните операции компетентните пристанищни власти връчват на капитана сертификат за разтоварване.

4. По време на престоя на кораба в пристанището неговите моряци се възползват от режим на свободен транзит с представяне на моряшките паспорти.

5. Корабите от Общността, които разтоварват и прехвърлят товари в Мавритания, ползват намаление на таксата за лицензията за времето, за което се извършва разтоварването или предаването на товара. Ставката, с която се намалява, е 25 % от стойността на лицензията за разтоварващите кораби и 15 % за корабите, предаващи товар. Въпреки това:

- намалението на таксата за лицензията не е приложимо за кораби, разтоварващи/предаващи по-малко от 15 % от декларирания в бордовия дневник за риболов улов за периода на съответната лицензия;

- намалението на таксата за лицензията е приложимо pro rata за кораб, разтоварващ/предаващ между 16 % и 65 % от декларирания в бордовия дневник за риболов улов за периода на съответната лицензия ( например: 30 % от разтоварения деклариран улов позволяват ползване на 30 % намаление от 25 % намаление от таксата);

- намалението на таксата за лицензията е приложимо изцяло за кораб, разтоварващ/предаващ над 65 % от декларирания в бордовия дневник за риболов улов за периода на съответната лицензия.

6. Подробни правила за прилагане: копията от сертификата/сертификатите за разтоварване, отнасящи се до извършените операции от даден кораб, се предават на Комисията чрез Делегацията. При подаване на ново заявление за лицензия на този кораб Комисията изпраща на Министерството копията от сертификатите, придружени с молба за намаляване на таксата за нова лицензия.

7. Преди края на първото полугодие на прилагане на настоящия протокол Министерството изпраща на Комисията чрез Делегацията следната информация:

- общите условия за разтоварване, включително пристанищните такси;

- упълномощените институции в съответствие с приложимото в тази област общностно законодателство;

- складовете под митнически контрол;

- максималния размер и броя на корабите, които биват допускане;

- условията и капацитета за складиране на замразени продукти (-22°C), охладени и пресни;

- средствата и честотата на транспортиране на рибните продукти към външните пазари;

- условията и средните цени за снабдяване (горива, продоволствия и др.);

- радиопозивна, телефонни номера, номер на телефакс или телекс, както и работното време на офисите на пристанищните власти;

- всяка друга информация, улесняваща операциите по разтоварване.

ФИНАНСОВИ И ФИСКАЛНИ УСЛОВИЯ

Корабът на Общността, разтоварващ в Нуадибу, е освободен от всички данъци или съответни вносни такси, различни от пристанищни разходи, и такси, прилагани при същите условия към мавританските кораби.

Рибните продукти се възползват от безмитния икономически режим в съответствие с действащото законодателство на Мавритания. В резултат на това те са освободени от всички процедури и мита или съответните подобни такси при влизане в мавританското пристанище или при техния износ и са считани за стока при режим „временен транзит“ („временен склад“).

Корабособственикът взема решение за направлението на продукцията на неговия кораб. Тя може да бъде преработена, складирана под митнически режим, продадена в Мавритания или изнесена (срещу валута).

Продажбите в Мавритания, предназначени за мавританския пазар, подлежат на същите такси и отчисления, като тези прилагани към мавританските рибни продукти.

Печалбите могат да бъдат изнасяни без допълнителни тежести (освобождаване от мито и съответните подобни такси).

Тарифата на пристанищните такси за операциите по предаване в разрешените и предвидени в допълнение 5 към протокола зони се определя на 1,25 USD на предаден тон риба. Всяка промяна на тази тарифа трябва да бъде препоръчана от Смесената комисия по Споразумението.

Пристанищната власт прилага също така входна и изходна такса за транспортните и снабдителните кораби.

Тези мерки, влезли в сила от 1 декември 2007 г., ще бъдат предмет на оценка след период на прилагане от една година.

ГЛАВА VIII Наемане на мавритански моряци

1. Като се изключат сейнерите за риба тон, които правят усилия да наемат най-малко един мавритански моряк на кораб, корабите за улов на риба тон с въдици, които задължително наемат трима мавритански моряка на кораб и пелагичните кораби от категория 11, за които са предвидени преходни разпоредби в точка 6 на Глава ХV от настоящото приложение, всеки кораб на Общността наема задължително за ефективното време на рейса следния минимален брой мавритански моряци:

- 2 моряка и 1 офицер или 1 наблюдател за корабите с тонаж под 200 GT;

- 3 моряка и 1 офицер или 1 наблюдател за корабите с тонаж, равен или по-голям от 200 GT и по-малък от 250 GT ;

- 4 моряка и 1 офицер или 1 наблюдател за корабите с тонаж, равен или по-голям от 250 GT и по-малък 300 GT;

- 6 моряка и 1 офицер за корабите с тонаж, равен или по-голям от 300 GT и по-малък от 350 GT;

- 7 моряка и 1 офицер за корабите с тонаж, равен или по-голям от 350 GT и по-малък от 500 GT;

- 8 моряка и 1 офицер за корабите с тонаж, равен или по-голям от 500 GT и по-малък от 800 GT;

- за корабите с тонаж, равен или по-голям от 800 GT и по-малък от 2000 GT, брой моряци, равен на 37 % от екипажа, най-малко 8 моряка и 2 офицера;

- за кораби с тонаж, равен или по-голям от 2000 GT, брой моряци, равен на 37 % от екипажа, най-малко 12 моряка и 2 офицера.

1.2 За кораби с тонаж равен или по-голям от 800 GT минималният брой на наетите моряци се намалява с 2 за всеки допълнително нает офицер.

1.3 Корабособствениците избират свободно мавританските моряци и офицери които ще наемат, в съответствие с разпоредбите, предвидени в кодекса за търговско корабоплаване.

2. Корабособственикът или неговият представител изпраща на Министерството имената на наетите мавритански моряци на съответния кораб с отметка за тяхната длъжност в екипажа.

3. Декларацията на Международната организация на труда (МОТ) за принципите и основните трудови права се прилага по право за наетите на кораби на Общността моряци. По-специално това се отнася за свободата на сдружаване и ефективното признаване на правото на работещите на колективно договаряне, а също и липса на дискриминация по отношение на заетостта и на професионален признак.

4. Трудовите договори на мавританските моряци, копие от които се предоставя на подписалите ги, се изготвят между представителя/ите на корабособственика и моряците и/или техните синдикати или представители или техните представители от компетентната мавританска власт. Тези договори гарантират на моряците ползването на приложимия за тях режим за социално осигуряване, включващ и застраховка живот и застраховка срещу болест и злополука.

5. Корабособственикът или неговият представител трябва да изпрати пряко на Министерството, в срок от два месеца след издаване на лицензията, копие от горепосочения договор, надлежно заверен от компетентните власти на съответната държавата-членка.

6. Заплащането на мавританските моряци е за сметка на корабособствениците. То се определя преди издаването на лицензиите по взаимно съгласие между корабособствениците или техните представители и мавританските моряци или техни представители. При все това, условията по заплащането на труда на мавританските моряци не могат да са под приложимите за мавританските екипажи, и във всички случаи не могат да бъдат под нормите, установени от МОТ.

7. Ако един или повече наети моряци не се яви в определения за отплаване час, корабът може да тръгне на рейс, след като уведоми компетентните пристанищни власти за липсата на необходимия брой моряци и след като е поправил съответно списъка на екипажа. Тези власти уведомяват Центъра за мониторинг на рибарството.

Корабособственикът трябва да вземе необходимите мерки за наемане на необходимия по това Споразумение брой моряци на борда на кораба най-късно през следващия рейс.

8. В случай, че мавритански моряци не се качат на борда по причини, различни от посочената в предходната точка, корабособствениците на кораби на Общността трябва да заплатят наказателна сума от 20 EUR на моряк на риболовен ден в риболовната зона на Мавритания в максимален срок от 3 месеца.

Плащанията за неприети на борда моряци се осъществяват въз основа на броя на действителните дни на риболов, а не въз основа на продължителността на лицензията.

Тази сума ще бъде използвана за обучение на мавритански моряци-рибари и ще бъде преведена по сметката, указана в точка 1 б) на Глава IV от настоящото приложение.

9. Комисията, чрез Делегацията, изпраща на Министерството на всеки шест месеца списък на наетите на корабите от Общността мавритански моряци към 1 януари и 1 юли всяка година, с отметка за тяхното вписване в моряшкия регистър и указване на корабите, които са ги наели.

10. Без да се нарушават разпоредбите на точка 7 по-горе, повтарящото се неспазване от страна на корабособствениците за наемане на предвидения брой мавритански моряци води да автоматично временно прекратяване на лицензията за риболов на кораба до изпълнението на това задължение.

ГЛАВА IX Технически прегледи

1. Един път годишно, както и при промяна на тонажа или при смяна на категорията на риболов, налагаща използването на оборудване, различно от съществуващото, всеки кораб на Общността трябва да се представи в пристанище Нуадибу или Нуакшот за извършване на необходимите проверки, предвидени в действащото законодателство. Тези проверки се извършват задължително в течение на 48 часа след приставането на кораба в пристанището.

Подробните правила за техническите прегледи на корабите за улов на риба тон, за улов на риба с повърхностни парагади и пелагичните кораби са определени в Глави ХІV и ХV от настоящото приложение.

2. При приключване на прегледа на капитана на кораба се издава удостоверение с валидност, равна на тази на валидността на лиценза, което фактически е безплатно за корабите, подновяващи своята лицензия през годината. Това удостоверение трябва да се съхранява през цялото време на борда на плавателния съд.

3. С техническия преглед се осъществява контрол на съответствието на техническите характеристики и съоръженията за риболов на борда и се извършва проверка за спазването на разпоредбите, свързани с наемането на мавритански моряци в екипажа.

4. Разходите по техническите прегледи са за сметка на корабособственика и се определят по таблицата, определена от мавританското законодателство и изпратена на общностната страна. Те не могат да бъдат по-високи от обичайно заплащаните суми от други кораби за същите услуги.

5. Неспазването на една от предвидените разпоредби в точки 1 и 2 води до автоматично временно прекратяване на лицензията за риболов до изпълняването на задълженията от страна на корабособственика.

ГЛАВА X Идентификация на корабите

1. Идентификационната маркировка на всеки кораб на Общността трябва да отговаря на съответното общностно законодателство. Това законодателство трябва да бъде предоставено на Министерството преди влизането в сила на настоящия протокол. Всяка промяна в това законодателство трябва да бъде съобщена на Министерството най-малко един месец преди нейното влизане в сила.

2. Всеки кораб, прикриващ своята маркировка, име и регистрационен номер, подлежи на санкции, предвидени в действащото мавританско законодателство.

ГЛАВА XI Временно прекратяване или отнемане на лицензии

Ако при прилагането на настоящия протокол и на мавританското законодателство се вземе решение за временно прекратяване или окончателно отнемане на лицензия от мавританските власти на кораб на Общността, капитанът на този кораб трябва веднага да прекрати всякаква дейност по риболов и да пристигне по най-бърз начин в пристанище Нуадибу, където да предаде оригинала на лицензията в Центъра за мониторинг на рибарството. Щом приключат необходимите формалности, Министерството осведомява Комисията чрез Делегацията за отмяната на временното прекратяване и лицензията се възстановява.

ГЛАВА XII Нарушения

1. Всяко нарушение се санкционира в съответствие с мавританското законодателство.

2. За тежки и много тежки нарушения, свързани с риболова, както са определени в мавританското законодателство, Министерство си запазва правото на временна или окончателна забрана на риболовните дейности за всички кораби, капитани и, ако се налага, на корабособствениците, въвлечени в извършването на тези нарушения.

ГЛАВА XIII Глоби

Размерът на наложената глоба на кораб на Общността се определя в съответствие със законодателството на Мавритания в диапазон с минимален и максимален размер, определен от мавританското законодателство. Тази глоба се определя съобразно с процедурата, предвидена в Глава VІ, точка 3 от приложение ІІ. Сумата на прилаганата глоба се обръща в евро от Центъра за мониторинг по курса, определен в Глава ІІІ, параграф 1 от настоящото приложение. Двата размера на глобата се съобщават едновременно на корабособственика и на Комисията чрез Делегацията.

Мавританското законодателство, както и неговите изменения, се съобщават на общностната страна.

ГЛАВА XIV Приложими разпоредби към корабите, извършващи риболов на силно мигриращи видове (кораби за улов на риба тон и кораби за риболов с повърхностни парагади)

1. Лицензиите на сейнерите за риба тон, на корабите за улов на риба тон с въдици и корабите за риболов с повърхностни парагади се издават за периоди, съвпадащи с календарните години, с изключение на първата и последната година от настоящия протокол.

Оригиналната лицензия трябва да се съхранява постоянно на борда на кораба и да се представя при всяко поискване от Центъра за мониторинг на рибарството. Комисията води проектосписък на корабите, за които е подадено заявление за лицензия в съответствие с настоящия протокол. Щом се получи, проектът се съобщава на Министерството, а след това – при всяко осъвременяване. Веднага след получаването на проектосписъка, както и на уведомлението за авансово плащане от Комисията на Министерството, корабът се вписва от компетентния орган на Мавритания в списъка на корабите, на които е разрешено да извършват риболов, който се изпраща за уведомяване на Центъра за мониторинг на рибарството . В този случай на корабособственика се изпраща копие вярно с оригинала на този списък и се съхранява на борда, като замества лицензията за риболов до нейното издаване.

Веднага след представяне на доказателства за авансово плащане Министерството изготвя лицензията и вписва съответния кораб в списъка на корабите, на които е разрешено да извършват риболов, който се предоставя на Центъра за мониторинг на рибарството и на Комисията чрез Делегацията.

2. Преди получаване на лицензията всеки кораб, действащ за първи път в рамките на споразумението, преминава предвидените от действащото законодателство проверки. Тези проверки могат да бъдат извършени в чуждо пристанище по споразумение. Разходите по тази проверка са изцяло за сметка на корабособственика.

3. Лицензиите се издават след извършването на превод по сметката, посочена в Глава ІV, точка 1 (а), на стандартната сума, отговаряща на посочения аванс в техническите фишове на протокола. Тази договорена сума ще бъде определена на принципа pro rata за времето на валидност на лицензията за първата и последната година от споразумението.

Относно парафискалната такса, тя ще бъде заплатена на принципа pro rata за прекараното време в риболовната зона на Мавритания; месечните вноски се изчисляват на основата на периоди от 30 дни на фактически риболов. Настоящата разпоредба запазва неделимия характер на тази такса и вследствие на това таксата е дължима за всеки започнат нов месечен период.

Първата месечна вноска трябва да бъде издължена при подаването на заявлението за лицензия, като под внимание ще бъде взет броя на натрупалите се дни на риболов.

Кораб, ловил риба от 1 до 30 дни през годината, ще заплати такса за един месец; втората месечна вноска на тази такса ще бъде дължима след първия период от 30 дни и така нататък.

Допълнителните месечни вноски трябва да бъдат платени най-късно до десетия ден след първия ден на допълнителния период.

4. Корабите са задължени да водят бордови дневник по образец на Международната комисия за опазване на риба тон в Атлантическия океан (ІССАТ), приложен в допълнение 4 към настоящото приложение, за всеки период на риболов в мавритански води. Той се попълва дори при липса на улов.

През периодите, когато плавателният съд, посочен в предходната алинея, не се е намирал в мавритански води, той трябва да попълни в горепосочения дневник отметката „Извън ИИЗ на Мавритания“.

В срок от 15 работни дни след пристигането в пристанището за разтоварване посочените в настоящата точка бордови дневници се предоставят на Министерството и на националните власти на държавата-членка.

Неспазването на една от предвидените по-горе процедури, без да се нарушават санкциите, предвидени от мавританското законодателство, води до автоматично временно прекратяване на лицензията за риболов до изпълнение на задълженията от корабособственика.

5. Относно проверките, които Мавритания би желала да извърши, Комисията чрез Делегацията предоставя на Министерството преди 15 юни на всяка година отчет на дължимите такси за кампанията от предходната година на основата на декларациите за извършения улов на всеки корабособственик и заверени от компетентните научни институти за проверка на данните за улов в държавите-членки, като например IRD (Institut de Recherche pour le Développement), IEO (Instituto Espanol de Oceanografia), INIAP (Instituto Nacional de Investigaçao Agraria e das Pescas) и IMROP (Institut Mauritanien de Recherches Océanographiques et des Pêches).

6. Уведомяването за отчета на дължимите такси за кампанията от предходната година през последната година на прилагане на Споразумението се извършва в срок от 4 месеца след изтичане на Споразумението.

7. Окончателният отчет се предоставя на заинтересованите корабособственици, които разполагат с 30-дневен срок, считано от датата на уведомяването и одобряването на сумите от Министерството, да издължат финансовите си задължения към своите компетентни власти. Плащането се извършва в евро, в полза на хазната на Мавритания, по посочената сметка в Глава ІV, точка 1(а) в срок най-късно месец и половина след горецитираното уведомление.

Въпреки това, ако окончателният отчет е с по-малка стойност от аванса по точка 4, съответната остатъчна сума не се възстановява на корабособственика.

8. Чрез дерогация на разпоредбите от приложение